Document ID: 32007D0218

ODLOČBA KOMISIJE
z dne 28. marca 2007
o spremembi Odločbe C(2006) 4332 konč. o določitvi okvirne letne razporeditve odobritev za prevzem obveznosti Skupnosti iz Evropskega sklada za ribištvo po državah članicah za obdobje od 1. januarja 2007 do 31. decembra 2013
(notificirano pod dokumentarno številko C(2007) 1313)
(2007/218/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1198/2006 z dne 27. julija 2006 o Evropskem skladu za ribištvo (1) in zlasti člena 14 Uredbe,
ob upoštevanju naslednjega:
(1)
Odločba Komisije C(2006) 4332 konč. z dne 4. oktobra 2006 je po državah članicah za obdobje od 1. januarja 2007 do 31. decembra 2013 določila okvirno letno razporeditev odobritev za prevzem obveznosti Skupnosti za regije, ki so upravičene do financiranja iz Evropskega sklada za ribištvo (v nadaljnjem besedilu „ESR“) v okviru nekonvergenčnega cilja, odobritev za prevzem obveznosti Skupnosti za regije, upravičene do financiranja iz ESR v okviru konvergenčnega cilja, ter skupnih odobritev za prevzem obveznosti Skupnosti iz Evropskega sklada za ribištvo.
(2)
Da se Bolgariji in Romuniji omogoči črpanje sredstev ESR do leta 2013, je treba v zvezi z Bolgarijo in Romunijo določiti okvirne zneske odobritev za prevzem obveznosti Skupnosti za regije, upravičene do financiranja iz ESR v okviru konvergenčnega cilja, in skupnih odobritev za prevzem obveznosti Skupnosti iz ESR.
(3)
Odločbo C(2006) 4332 konč. je zato treba ustrezno spremeniti -
SPREJELA NASLEDNJO ODLOČBO:
Člen 1
Priloga I k Odločbi C(2006) 4332 konč. se nadomesti s Prilogo I k tej odločbi.
Člen 2
Ta odločba je naslovljena na države članice.
V Bruslju, 28. marca 2007

Labels: 2
18
15
6